open-index/open-wikipedia-markdown huggingface dataset:
রবীন্দ্র মৈত্রী বিশ্ববিদ্যালয়

**রবীন্দ্র মৈত্রী বিশ্ববিদ্যালয়** বাংলাদেশের একটি বেসরকারি বিশ্ববিদ্যালয়। এটি কুষ্টিয়ার রাম চন্দ্র রায় চৌধুরী সড়কে অবস্থিত। ২০১৫ সালে বিশ্ববিদ্যালয়টি ইউজিসির অনুমোদন লাভ করে। বর্তমানে চারটি অনুষদের অধীনে বিশ্ববিদ্যালয়টির শিক্ষা কার্যক্রম পরিচালিত হচ্ছে।

## ইতিহাস
২০১১ সালে কুষ্টিয়ার ইসলামী বিশ্ববিদ্যালয়ের আইন অনুষদের ডিন মোহাম্মদ জহুরুল ইসলামের নেতৃত্বাধীন ট্রাস্টি বোর্ডে শিক্ষা মন্ত্রণালয়ে *লিজেন্ড ট্রাস্ট ইউনিভার্সিটি* নামে একটি বিশ্ববিদ্যালয় তৈরির অনুমতি চেয়ে আবেদন করে। সে সময় বিশ্ববিদ্যালয় মঞ্জুরি কমিশনের পক্ষ থেকে ক্যাম্পাস পরিদর্শন করা হলেও অনুমোদন পেতে দেরি হতে থাকে। পরবর্তীতে ২০১৫ সালে কুষ্টিয়ার সংসদ সদস্য হাসানুল হক ইনু বিষয়টি প্রধানমন্ত্রী শেখ হাসিনার কাছে উত্থাপন করলে তিনি রবীন্দ্রনাথ ঠাকুরের নামে বিশ্ববিদ্যালয় করার পরামর্শ দেন।

পূর্বে কুষ্টিয়ার শিলাইদহে রবীন্দ্র বিশ্ববিদ্যালয়ের একটি ক্যাম্পাস হওয়ার কথা ছিল। কিন্তু ২০১৫ সালের ৮ মে শিলাইদহের কুঠিবাড়িতে রবীন্দ্রজয়ন্তীর এক অনুষ্ঠানে ইনু জানান, শেখ হাসিনা কুষ্টিয়ায় রবীন্দ্রনাথের নামে একটি পৃথক বেসরকারি বিশ্ববিদ্যালয় স্থাপনে সম্মতি দিয়েছেন।

১১ মে ইনু মন্ত্রীসভার বৈঠকে প্রস্তাবিত বিশ্ববিদ্যালয়ের জন্য চারটি নাম প্রস্তাব করলে শেখ হাসিনা *রবীন্দ্র মৈত্রী বিশ্ববিদ্যালয়* নামটি পছন্দ করেন। বিশ্ববিদ্যালয়ের ট্রাস্টি বোর্ড এ নামটি গ্রহণ করে এবং হাসানুল হক ইনুকে বোর্ডের চেয়ারম্যান করা হয়। ২০১৫ সালের ২৯ ডিসেম্বর বিশ্ববিদ্যালয়টি সরকারি অনুমোদন লাভ করে।

## অনুষদ এবং বিভাগসমূহ

* **কৃষি অনুষদ**
** কৃষি বিভাগ
* **বিজ্ঞান ও প্রকৌশল অনুষদ**
** কম্পিউটার বিজ্ঞান ও প্রকৌশল বিভাগ
** তড়িৎ প্রকৌশল বিভাগ
** তথ্য ও যোগাযোগ প্রকৌশল বিভাগ
** অণুজীব বিজ্ঞান বিভাগ
* **ব্যবসায় শিক্ষা অনুষদ**
** ব্যবসায় প্রশাসন বিভাগ
* **মানবিক ও সামাজিক বিজ্ঞান অনুষদ**
** বাংলা বিভাগ
** ইংরেজি বিভাগ
** শারীরিক শিক্ষা ও ক্রীড়া বিজ্ঞান বিভাগ

## প্রশাসন
বিশ্ববিদ্যালয়টি একটি ট্রাস্টি বোর্ডের অধীনে পরিচালিত হয়, যার চেয়ারম্যান সাবেক তথ্যমন্ত্রী হাসানুল হক ইনু এবং ভাইস চেয়ারম্যান মোহাম্মদ জহুরুল ইসলাম। বর্তমানে বিশ্ববিদ্যালয়টির উপাচার্য হিসেবে দায়িত্ব পালন করছেন ইসলামী বিশ্ববিদ্যালয়ের সাবেক কোষাধ্যক্ষ মোঃ শাহজাহান আলী। আর কোষাধ্যক্ষ ও রেজিস্ট্রার হিসেবে দায়িত্ব পালন করছেন যথাক্রমে মোহাম্মদ মামুন এবং ইসমাত আরা খাতুন।

## আবাসিক হল
বিশ্ববিদ্যালয়টিতে ছাত্রীদের থাকার জন্য *প্যারীসুন্দরী হল* নামে একটি হল রয়েছে। নীল বিদ্রোহের অন্যতম নেত্রী প্যারীসুন্দরী দেবীর নামানুসারে হলটির নামকরণ করা হয়েছে। ২০১৯ সালের ৪ জুলাই হলটি উদ্বোধন করা হয়।

## আরও দেখুন
* রবীন্দ্রনাথ ঠাকুরের নামে নামকরণের তালিকা
* রবীন্দ্র বিশ্ববিদ্যালয়, সিরাজগঞ্জ
* ইসলামী বিশ্ববিদ্যালয়, কুষ্টিয়া

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:কুষ্টিয়ার বিশ্ববিদ্যালয় ও মহাবিদ্যালয়
বিষয়শ্রেণী:২০১৫-এ বাংলাদেশে প্রতিষ্ঠিত
বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
বিষয়শ্রেণী:২০১৫-এ প্রতিষ্ঠিত বিশ্ববিদ্যালয় ও কলেজ
রবীন্দ্রনাথ ঠাকুরের নামে নামকরণের তালিকা

বাঙালি কবি, লেখক, সুরকার, দার্শনিক এবং চিত্রশিল্পী রবীন্দ্রনাথ ঠাকুরের নামানুসারে নিম্নলিখিত বিষয়গুলোর নামকরণ করা হয়েছে।

## পুরস্কার
* রবীন্দ্রনাথ ঠাকুর সাহিত্য পুরস্কার
* রবীন্দ্রনাথ ঠাকুর আন্তর্জাতিক পুরস্কার
* রবীন্দ্র পুরস্কার
* ঠাকুর রত্ন ও ঠাকুর পুরস্কার

## উৎসব
* রবীন্দ্রজয়ন্তী
* ঠাকুর আন্তর্জাতিক সাহিত্য ও শিল্প উৎসব

## শিক্ষা প্রতিষ্ঠান
* রবীন্দ্রভারতী বিশ্ববিদ্যালয়, কলকাতা, ভারত।
* রবীন্দ্রনাথ ঠাকুর মেডিক্যাল কলেজ
* রবীন্দ্রনাথ ঠাকুর ইন্টারন্যাশনাল ইনস্টিটিউট অফ কার্ডিয়াক সায়েন্সেস, কলকাতা, ভারত
* রবীন্দ্র বিশ্ববিদ্যালয়, সিরাজগঞ্জ, বাংলাদেশ।
* রবীন্দ্রনাথ ঠাকুর বিশ্ববিদ্যালয়, হোজাই, আসাম, ভারত
* রবীন্দ্র মৈত্রী বিশ্ববিদ্যালয়, কোর্টপাড়া, কুষ্টিয়া, বাংলাদেশ।
* রবীন্দ্র সৃজনকলা বিশ্ববিদ্যালয়, কেরানীগঞ্জ, ঢাকা, বাংলাদেশ
* রবীন্দ্রনাথ ঠাকুর মহাবিদ্যালয়, ত্রিপুরা, ভারত
* রবীন্দ্র মহাবিদ্যালয়
* ঠাকুর গভর্নমেন্ট কলেজ অব এডুকেশন 
* ঠাকুর ইন্টারন্যাশনাল স্কুল
* পশ্চিমবঙ্গ রবীন্দ্র মুক্ত বিদ্যালয় পরিষদ
* ঘাটাল রবীন্দ্র শতবার্ষিকী মহাবিদ্যালয়
* দমদম মতিঝিল রবীন্দ্র মহাবিদ্যালয়
* ঠাকুর বাল নিকেতন সিনিয়র সেকেন্ডারি স্কুল
* ঠাকুর বিদ্যানিকেতন, তালিপরম্ব

## ভবন
* ঠাকুর থিয়েটার 
* রবীন্দ্রনাথ ঠাকুর মেমোরিয়াল অডিটোরিয়াম, শ্রীলঙ্কা
* রবীন্দ্র পরিষদ
* রবীন্দ্রতীর্থ
* বিশ্বকবি রবীন্দ্রনাথ ঠাকুর হল, জাহাঙ্গীরনগর বিশ্ববিদ্যালয়
* রবীন্দ্র নজরুল কলা ভবন, ইসলামী বিশ্ববিদ্যালয়, বাংলাদেশ
* রবীন্দ্র লাইব্রেরি, আসাম বিশ্ববিদ্যালয়
* রবীন্দ্র ভারতী, হায়দ্রাবাদ 
* রবীন্দ্র কালক্ষেত্র, ব্যাঙ্গালোর
* রবীন্দ্রসদন, কলকাতা

## সেতু
* রবীন্দ্র সেতু, কলকাতা

## স্থান
* রবীন্দ্র সরোবর
* ঠাকুর হিল
* টেগোর গার্ডেন মেট্রো স্টেশন
* টেগোরটাউন
* আর.টি. নগর
* ঠাকুরোভা, প্রাগ , চেক প্রজাতন্ত্র
* রেহভ ঠাকুর, তেল আবিব, ইসরাইল

## জাদুঘর
* রবীন্দ্র ভারতী জাদুঘর, জোড়াসাঁকো ঠাকুরবাড়ি, কলকাতা
* ঠাকুর স্মৃতি জাদুঘর, শিলাইদহ কুঠিবাড়ি, কুষ্টিয়া
* রবীন্দ্র স্মৃতি জাদুঘর, শাহজাদপুর কাছারি বাড়ি, সিরাজগঞ্জ
* রবীন্দ্র ভবন জাদুঘর, শান্তিনিকেতন
* রবীন্দ্র সংগ্রহশালা, মংপু (কালিম্পংয়ের কাছে)
* পতিসর রবীন্দ্র কাছারিবাড়ি, আত্রাই, নওগাঁ
* পিঠাভোগ রবীন্দ্র স্মৃতি সংগ্রহশালা, খুলনা
* দক্ষিণডিহি রবীন্দ্র কমপ্লেক্স, খুলনা
## স্টেশন
* রবীন্দ্র সরোবর মেট্রো স্টেশন, কলকাতা 
* রবীন্দ্র সদন মেট্রো স্টেশন, কলকাতা

## জীব প্রজাতি
* *[[Barapasaurus tagorei]]* 
## বিনোদন
;ওয়েব সিরিজ
* রবীন্দ্রনাথ এখানে কখনও খেতে আসেননি
## আরও দেখুন
* শেখ মুজিবুর রহমানের নামে নামকরণের তালিকা
* জিয়াউর রহমানের নামানুসারে জিনিসের তালিকা

## তথ্যসূত্র

বিষয়শ্রেণী:রবীন্দ্রনাথ ঠাকুরের নামাঙ্কিত স্মারক
চাবি (তড়িৎ)

**চাবি** (switch) হলো এমন একটি বৈদ্যুতিক যন্ত্র যা কোনো বিদ্যুৎ বর্তনীতে লাগালে তা বর্তনীতে ইলেকট্রনের তথা বিদ্যুতের প্রবাহ চালু বা বন্ধ করতে পারে। বর্তনীতে ব্যবহৃত তারের ধনাত্মক দিকের সাথে চাবি সংযুক্ত করা হয়। চাবিকে খোলা বা বন্ধ করা যায়। চাবিকে বন্ধ করা হলে বর্তনীতে বিদ্যুৎ চলবে কিন্তু খোলা থাকলে চলবে না। চাবিতে দুইটি অংশে তার সংযুক্ত করতে হয়। এই অংশদুটি তড়িৎ সুপরিবাহী পদার্থ দ্বারা তৈরি। চাবি যখন বন্ধ করা হয় তখন একটি সুপরিবাহী পদার্থ  অংশদুটিকে যোগ করে দেয়। ফলে সুইচটির ভেতর দিয়ে বিদ্যুৎ প্রবাহিত হতে পারে। অর্থাৎ বর্তনীটি সম্পূর্ণ হয়। সুইচটি খোলা হলে তারের অংশদুটিকে সংযোগকারী পদার্থটি সরে যায় এবং চাবিতে লাগানো তারের দুই অংশের মাঝে পারস্পরিক কোনো সম্পর্ক থাকে না। ফলে সুইচটি দিয়ে বিদ্যুৎ প্রবাহিত হয় না এবং সমগ্র বর্তনী‌টি অসম্পূর্ণ হয়ে যায় বা ভে‌ঙে যায় (শ্রেণিসংযোগ বর্তনীর ক্ষেত্রে)। এজন্য সমগ্র বর্তনীটির ভেতর দিয়ে বিদ্যুৎ প্রবাহ বন্ধ হয়ে যায়।

সমান্তরাল বর্তনীতে যেহেতু বৈদ্যুতিক যন্ত্রের জন্য আলাদা-আলদা করে তার ব্যবহার করতে হয় এবং একটি তারের সাথে অপর তারের সম্পর্ক থাকে না, তাই সেখানে প্রতিটি যন্ত্রের জন্য আলাদা-আলাদা চাবি ব্যবহার করতে হয়। ফলে কোনো যন্ত্রে বিদ্যুৎ প্রবাহ বন্ধ করতে হলে যন্ত্রটির সাথে সংযুক্ত সুইচ খুলে দিতে হবে। কিন্তু এর জন্য অন্যান্য যন্ত্রে বিদ্যুৎ চলাচল বাধাগ্রস্ত হবে না। সমগ্র সমান্তরাল বর্তনী বন্ধ করতে হলে বর্তনীর কোষের সাথে সংযুক্ত চাবিটি খু‌লে দি‌তে হ‌বে।

চাবির যে অংশে মানুষের হাত দেওয়া লাগে, সে অংশটি একটি অপরিবাহী পদার্থ দ্বারা আবৃত থাকে। এর ফলে মানুষ ক্ষতির হাত থেকে বাঁচে।

## তথ্যসূত্র

বিষয়শ্রেণী:মানুষ-যন্ত্র মিথষ্ক্রিয়া
বিষয়শ্রেণী:চাবি
বিষয়শ্রেণী:বৈদ্যুতিক যন্ত্রের উপাদান
সাইকোগ্রাফিক্স

থাম্ব|Psychography; marvelous manifestations of psychic power given through the mediumship of Fred P. Evans, known as the "independent slate-writer."
**সাইকোগ্রাফিক্স** একটি গুণগতমান খুঁজে বের করার পদ্ধতি যা মানুষের মানসিক বৈশিষ্ট্যগুলো খুঁজে বের করতে ব্যবহৃত হয়।  সাইকোগ্রাফিক্সকে ব্যবহার করা হয় মানুষের ব্যক্তিত্ব, মূল্যবোধ, মতামত, মনোভাব, বা দৃষ্টিভঙ্গি, আগ্রহ ও জীবনযাপনের ধরন খুঁজে বের করার গবেষণা ও অধ্যয়নে।  যেহেতু এই গবেষণা মানুষের চলাফেরা, আগ্রহ ও মতামতের বিষয়গুলোর দিকে নিবন্ধ থাকে, তাই এসব সাইকোগ্রাফিক্স উপাদানকে ইংরেজিতে সংক্ষেপে ‘এআইও ভেরিয়েবলও’ [এ তে একটিভিটিস, আই তে ইন্টারেস্টস এবং ও তে ওপিনিয়নস] বলা হয়ে থাকে।

## তথ্যসূত্র

বিষয়শ্রেণী:সামাজিক গবেষণা
বিষয়শ্রেণী:বাজার গবেষণা
বিষয়শ্রেণী:বাজার বিভাজন
বিষয়শ্রেণী:রাজনৈতিক প্রচার কৌশল
বিষয়শ্রেণী:গুণগত বিপণন গবেষণা
রকেট্রি: দ্য নম্বি ইফেক্ট

**রকেট্রি: দ্য নম্বি ইফেক্ট** হলো ২০২২ সালে মুক্তিপ্রাপ্ত তামিল ভাষার চলচ্চিত্র, চলচ্চিত্রটির পরিচালক হলেন মাধবন, যিনি একই সঙ্গে চলচ্চিত্রটি তার স্ত্রী সারিতাকে নিয়ে প্রযোজনা করেছেন এবং মুখ্য চরিত্রে অভিনয় করেছেন এটি তার পরিচালনা করা প্রথম চলচ্চিত্র, তার সঙ্গে অভিনয় করেছেন সিমরান। মাধবন নাম্বি নারায়ণনরে চরিত্রে অভিনয় করেছেন।

চলচ্চিত্রটির কাহিনী নাম্বি নারায়ণনের জীবন নিয়ে যিনি একজন ভারতীয় বিজ্ঞানী ছিলেন এবং ভারতীয় মহাকাশ গবেষণা সংস্থার হয়ে কাজ করছিলেন যার বিরুদ্ধে ভারত সরকার অভিযোগ তুলেছিলো যে, তিনি নাকি ভারত সরকারের গোপন তথ্য বিদেশে পাচার করছেন।

চলচ্চিত্রটি তামিল ভাষা ছাড়াও হিন্দি এবং ইংরেজি ভাষাতেও একই সঙ্গে নির্মিত হয়েছে।

## অভিনয়ে
*মাধবন - নাম্বি নারায়ণন
*সিমরান - মীরা নারায়ণন
*রজিত কাপুর - বিক্রম সারাভাই (হিন্দি এবং ইংরেজি সংস্করণ)
*রবি রঘুবেন্দ্র - বিক্রম সারাভাই (তামিল সংস্করণ)
*শাহরুখ খান- ক্যামিও

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:২০২১-এর চলচ্চিত্র
বিষয়শ্রেণী:২০২০-এর দশকের তামিল ভাষার চলচ্চিত্র
বিষয়শ্রেণী:সত্য ঘটনা অবলম্বনে নাট্য চলচ্চিত্র
বিষয়শ্রেণী:১৯৯০-এর দশকের পটভূমিতে চলচ্চিত্র
বিষয়শ্রেণী:রাশিয়ায় ধারণকৃত চলচ্চিত্র
বিষয়শ্রেণী:২০২২-এর বহুভাষিক চলচ্চিত্র
বিষয়শ্রেণী:বিজ্ঞানী সম্পর্কিত জীবনীমূলক চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:ইংরেজি ভাষার ভারতীয় চলচ্চিত্র
বিষয়শ্রেণী:২০২২-এর চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা
বিষয়শ্রেণী:ভারতীয় বহুভাষিক চলচ্চিত্র
বিষয়শ্রেণী:ফ্রান্সে ধারণকৃত চলচ্চিত্র
বিষয়শ্রেণী:১৯৭০-এর দশকের পটভূমিতে চলচ্চিত্র
বিষয়শ্রেণী:প্রিন্সটন বিশ্ববিদ্যালয়
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:স্যাম সি. এস. সুরারোপিত চলচ্চিত্র
বিষয়শ্রেণী:ভারতীয় জীবনীসংক্রান্ত নাট্য চলচ্চিত্র
বিষয়শ্রেণী:শাহরুখ খানের সাংস্কৃতিক চিত্রায়ণ
বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
অনন্তকুমার চক্রবর্তী

**অনন্তকুমার চক্রবর্তী** ওরফে **ভোলাদা** (এপ্রিল ১৫, ১৯০১ – জুন ৫, ১৯৭৯) একজন ভারতের স্বাধীনতা আন্দোলনের স্বাধীনতা সংগ্রামী ছিলেন।

## প্রাথমিক জীবন
অনন্তকুমার চক্রবর্তী বর্তমানে বাংলাদেশের বরিশাল জেলার বাবুগঞ্জ উপজেলার রাকুদিয়া গ্রামে এক বাঙালি হিন্দু মধ্যবিত্ত পরিবারে জন্মগ্রহণ করেন। তাঁর পিতা চন্দ্রমণি দেবশর্মণ ছিলেন। তাঁর রাজনৈতিক জীবন শুরু হয়েছিল ১৪ বছর বয়সে বরিশাল শঙ্কর মঠ ও যুগান্তর দলের মাধ্যমে। আন্দামান জেলে বন্দী ছিলেন। ১৯৩৮ খ্রীষ্টাব্দে মুক্তির পরে সক্রিয় রাজনীতি থেকে সরে আসেন।

## কর্ম জীবন
প্রথমে দৌলতপুর সত্যাশ্রমে ও পরে কলকাতার কিছুদিন বিপ্লবী কর্মকাণ্ড করেন। ক্রমে দক্ষিণেশ্বর বিপ্লবীগোষ্ঠীর সঙ্গে তাঁর পরিচয় হয়। ১৯২৫ সালে দক্ষিণেশ্বর ষড়যন্ত্র মামলায় গেপ্তার হয়ে ৫ বছর সশ্রম কারাদণ্ডে দণ্ডিত হয়। ১৯২৬ সালে জেলের মধ্যে পুলিশ সুপারিনটেন্ডেন্ট ভূপেন চ্যাটার্জি নিহত হলে সেই কেসএ তাঁর শাস্তি হয় ১০ বছরের জন্য দ্বীপান্তর। এই সূত্রে তাঁর বর্মার বিভিন্ন জেলে ৬ বছর ও ১৯৩৩ সাল থেকে ১৯৩৮ সাল পর্যন্ত আন্দামান জেলে কাটে। ১৯৩৮ সালে মুক্তির পরে সক্রিয় রাজনীতি থেকে সরে আসেন।

## তথ্যসূত্র

বিষয়শ্রেণী:১৯০১-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৭৯-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:বরিশাল জেলার সক্রিয়কর্মী
বিষয়শ্রেণী:বাবুগঞ্জ উপজেলার ব্যক্তি
বিষয়শ্রেণী:যুগান্তর দল
আদ্রিয়্যাঁ ত্রুফের

**আদ্রিয়্যাঁ ত্রুফের** (, ; জন্ম: ২০ নভেম্বর ২০০১) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব রেনে এবং ফ্রান্স অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৭–০৮ মৌসুমে, ফরাসি ফুটবল ক্লাব জুই সেঁ প্রেস্তের যুব পর্যায়ের হয়ে খেলার মাধ্যমে ত্রুফের ফুটবল জগতে প্রবেশ করেছেন এবং পরবর্তীকালে শার্ত্র এবং রেনের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৮–১৯ মৌসুমে, ফরাসি ক্লাব রেনে ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৩ মৌসুম অতিবাহিত করেছেন; রেনে ২-এর হয়ে তিনি ১৫ ম্যাচে অংশগ্রহণ করেছেন। ২০২০–২১ মৌসুমে, তিনি রেনের মূল দলে অন্তর্ভুক্ত হয়েছেন।

২০১৯ সালে, ত্রুফের ফ্রান্স অনূর্ধ্ব-১৮ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
আদ্রিয়্যাঁ ত্রুফের ২০০১ সালের ২০শে নভেম্বর তারিখে বেলজিয়ামের লিয়েজে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
ত্রুফের ফ্রান্স অনূর্ধ্ব-১৮, ফ্রান্স অনূর্ধ্ব-১৯ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৯ সালের ২০শে ফেব্রুয়ারি তারিখে তিনি ইতালি অনূর্ধ্ব-১৮ দলের বিরুদ্ধে ম্যাচে ফ্রান্স অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন। তিনি ২০১৯ সালের ১৭ই এপ্রিল তারিখে এক প্রীতি ম্যাচে পর্তুগাল অনূর্ধ্ব-১৮ দলের বিরুদ্ধে ফ্রান্সের বয়সভিত্তিক দলের হয়ে প্রথমবারের মতো গোল করেছেন।

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্তাদ রেনে ফুটবল ক্লাবের খেলোয়াড়
বিষয়শ্রেণী:বেলজীয় পুরুষ ফুটবলার
বিষয়শ্রেণী:ফরাসি ফুটবল জীবনী অসম্পূর্ণ
বিষয়শ্রেণী:লিগ ১-এর খেলোয়াড়
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ফরাসি জাতীয় চ্যাম্পিয়নশিপ ৩-এর খেলোয়াড়
বিষয়শ্রেণী:ফ্রান্সের পুরুষ আন্তর্জাতিক ফুটবলার
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:২০২৪ গ্রীষ্মকালীন অলিম্পিকের ফুটবলার
বিষয়শ্রেণী:২০২৪ গ্রীষ্মকালীন অলিম্পিকের পদক বিজয়ী
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:অর্দ্র নাসিয়োনাল দ্য মেরিতের নাইট
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:অলিম্পিক রৌপ্যপদক বিজয়ী ফরাসি
বিষয়শ্রেণী:ফরাসি পুরুষ ফুটবলার
বিষয়শ্রেণী:ফ্রান্সের অলিম্পিক ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
বিষয়শ্রেণী:এএফসি বোর্নমাথের খেলোয়াড়
বিষয়শ্রেণী:প্রিমিয়ার লিগের খেলোয়াড়
বিষয়শ্রেণী:ফরাসি প্রবাসী পুরুষ ফুটবলার
মন্মথনাথ ঘোষ

** মন্মথনাথ  ঘোষ ** () ( ১৮ সেপ্টেম্বর, ১৮৮৪  -  ৭ এপ্রিল, ১৯৫৯) ছিলেন প্রখ্যাত  বাঙালি জীবনীকার। 

## জন্ম ও শিক্ষাজীবন

মন্মথনাথের জন্ম ব্রিটিশ ভারতের কলকাতায় ১৮৮৪ খ্রিস্টাব্দের ১৮ ই সেপ্টেম্বর। পিতা অতুলচন্দ্র ঘোষ ছিলেন বহু ভাষাবিদ সাহিত্যসেবী। মাতা সুরবালা ঘোষ ছিলেন 'মধুরা' কাব্য গ্রন্থের রচয়িত্রী। মন্মথনাথের পড়াশোনা কলকাতায়। ১৯০০ খ্রিস্টাব্দে তিনি সেন্ট্রাল কলেজিয়েট স্কুল থেকে প্রথম বিভাগে  এন্ট্রান্স, ১৯০২ খ্রিস্টাব্দে জেনারেল অ্যাসেমব্লিজ ইনস্টিটিউশন (বর্তমানে স্কটিশ চার্চ কলেজ) থেকে শ্রেষ্ঠ বাংলা রচনার জন্য বঙ্কিমচন্দ্র পদক সহ এফ. এ পাশ করেন।  ১৯০৪ খ্রিস্টাব্দে গণিতে স্নাতক হন এবং বিশুদ্ধ গণিতে কলকাতা বিশ্ববিদ্যালয় হতে এম. এ পাশ করেন।

## কর্মজীবন

এম.এ পাশের পর ১৯০৬ খ্রিস্টাব্দে মন্মথনাথ কন্ট্রোলার-জেনারেলের অফিসে ট্রেজারি কন্ট্রোলের অন্যতম সুপারিনটেন্ডন্ট পদে   অধিষ্ঠিত হন।

## সাহিত্যকর্ম

সরকারি অফিসে কাজের পাশাপাশি তিনি সাহিত্যকর্ম চালিয়ে গেছেন। গল্প ও কাব্য রচনায় তা পারদর্শিতা ছিল। বেশ কিছু কবিতা ও গল্প বিভিন্ন পত্র পত্রিকায় প্রকাশিত হয়। তবে তিনি ছিলেন এক বিশিষ্ট জীবনীকার। বিগত শতকের বাংলা সমাজ ও সাহিত্যের লুপ্ত অধ্যায়গুলির পুনরুদ্ধারে ইতিহাসের আলোকে জীবনচরিত তথা তৎকালীন ঘটনাবলি নির্ভরযোগ্য আলোচনা সংবলিত সাহিত্য রচনাতে তার বিশিষ্টতা।    প্রকাশিত গ্রন্থের সংখ্যা কুড়িটি। ১৯১১ খ্রিস্টাব্দে 'হিন্দু  প্যাট্রিয়ট' ও 'বেঙ্গলী' পত্রিকার প্রবর্তক পিতামহ গিরিশচন্দ্র ঘোষের ইংরাজী জীবনচরিত এবং ইংরাজী বক্তৃতা ও প্রবন্ধসমূহ সংগৃহীত করে প্রকাশ করেন। অন্যান্য উল্লেখযোগ্য জীবনী গ্রন্থ গুলি হল-

* *মহাত্মা কালীপ্রসন্ন সিংহ*
* *রাজা দক্ষিণারঞ্জন মুখোপাধ্যায়*
* *হেমচন্দ্র* (৩ খণ্ড) (১৯২৭)
* *সেকালের লোক* (১৯২৩)
* *নিরঞ্জন মুখোপাধ্যায়*
* *মনীষী ভোলানাথ চন্দ্র* (১৯২৫)
* *কর্মবীর কিশোরীচাঁদ মিত্র* (১৯২৬) (মাতামহ) (২০০৯ সংস্করণ)
* *জ্যোতিরিন্দ্রনাথ* (১৯২৭)
* *রঙ্গলাল* (১৯২৯)
* *মনীষী রাজকৃষ্ণ মুখোপাধ্যায়*  প্রভৃতি।

তার স্ত্রী বিভাবতীর (৯ আগস্ট, ১৮৯৫ - ১৬ আগস্ট, ১৯৮০) লেখা অনেক গল্প ও সরস রচনাদি বিভিন্ন পত্র পত্রিকায় প্রকাশিত হয়েছে।

মন্মথনাথ ১৯১৪ খ্রিস্টাব্দে লন্ডনের রয়াল স্ট্যাটিস্টিক্যাল সোসাইটি এবং রয়াল ইকনমিক সোসাইটির ফেলো হয়েছিলেন।

## মৃত্যু

মন্মথনাথ ঘোষ ১৯৫৯ খ্রিস্টাব্দের ৭ই এপ্রিল ৭৪ বৎসর বয়সে পরলোক গমন করেন।

## তথ্যসূত্র

বিষয়শ্রেণী:১৮৮৪-এ জন্ম
বিষয়শ্রেণী:১৯৫৯-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি জীবনীকার
বিষয়শ্রেণী:বাঙালি লেখক
আংশিক পাতন

**আংশিক পাতন** হলো মিশ্রণের উপাদানসমূহের পৃথকীকরণ। রাসায়নিক যৌগকে এমন একটি তাপমাত্রায় উত্তপ্ত করে আলাদা করা হয় যখন মিশ্রণের এক বা একাধিক উপাদান বাষ্পীভূত হয়ে যায়। এই পৃথকীকরণের জন্য পাতন পদ্ধতি ব্যবহার করা হয়। সাধারণত এক বায়ুমণ্ডলীয় চাপে উপাদানগুলির স্ফুটনাঙ্কের পার্থক্য ২৫° সেন্টিগ্রেড (৪৫° ফারেনহাইট) এর চেয়ে কম হয়। স্ফুটনাঙ্কের পার্থক্য যদি ২৫° সেন্টিগ্রেডের চেয়ে বেশি হয় তবে সাধারণ পাতন পদ্ধতি ব্যবহৃত হয়।

## পরীক্ষাগার সেটআপ
পরীক্ষাগারে আংশিক পাতনের জন্য সাধারণত বুনসেন বার্নার, গোলতলী ফ্লাস্ক, কনডেনসার এবং আংশিক কলামসহ অন্যান্য সাধারণ ল্যাবরেটরি কাচপাত্র এবং যন্ত্রপাতি ব্যবহার করা হয়।

একটি পরীক্ষাগার সেটআপে অন্তর্ভুক্ত থাকবে:
* তাপ উৎস
* পাতন ফ্লাস্ক, সাধারণত একটি গোলতলী ফ্লাস্ক
* আংশিক কলাম
* পাতন শীর্ষ
* প্রয়োজনে থার্মোমিটার এবং অ্যাডাপ্টার
* কনডেনসার, যেমন লাইবিগ কনডেনসার বা অ্যালিন কনডেন্সার
* ভ্যাকুয়াম অ্যাডাপ্টার (কেবলমাত্র ভ্যাকুয়াম পাতনের জন্য আবশ্যক; ডানদিকের চিত্রে ব্যবহৃত হয়নি)
* স্থল কাচের জয়েন্টসহ স্ট্যান্ডার্ড পরীক্ষাগার কাচপাত্র

## তথ্যসূত্র

বিষয়শ্রেণী:পাতন
বিষয়শ্রেণী:শিল্প প্রক্রিয়া
বিষয়শ্রেণী:গবেষণাগারের কৌশল
বেঙ্গালুরু জেলা

**বেঙ্গালুরু জেলা** ভারতের কর্ণাটক রাজ্যের একটি জেলা ছিল। ১৫ আগস্ট ১৯৮৬ সালে, এই জেলাকে বিভক্ত করে বেঙ্গালুরু নগর জেলা এবং বেঙ্গালুরু গ্রামীণ জেলা নামে দুটি নতুন জেলা গঠন করা হয়।

বিভক্তির পূর্বে জেলার আয়তন ছিল ৮,০০৮ কিলোমিটার এবং এর দক্ষিণে কাবেরী নদী, পূর্বে পোনাইয়ার, এবং পশ্চিমে শিশমা নদী ছিল। এটি আর্কাবতী উপত্যকা দ্বারা গঠিত ছিল; এর প্রধান পর্বতমালা ছিল শিবগঙ্গা শিখর (১৪১৩ মিটার) এবং সাভানদুর্গা (১২৪৭ মিটার)।

ব্রিটিশ শাসনামলে জনসংখ্যা ছিল:
* ১৮৭১ - ৮,৪২,২৩৩ 
* ১৮৮১ - ৬,৭৯,৬৬৪
* ১৮৯১ - ৮,০২,৯৯৪ 
* ১৯০১ - ৮,৭৯,২৬৩

এটির নয়টি 'তহসিল' বা 'তালুক' তিনটি ভাগে বিভক্ত ছিল:
;বেঙ্গালুরু গ্রুপ:
* বেঙ্গালুরু
* হোসকোট 
* আনাকাল 
;নেলামঙ্গল গ্রুপ
* নেলামঙ্গল 
* ডোড-বালাপুর 
* দেওয়ানহাল্লি 
;ক্লোজপেট গ্রুপ
* মাগারলি 
* কঙ্কনহাল্লি 
* চান্নাপাটনা

জেলায় তেরোটি পৌরসভা ছিল: 
* বেঙ্গালুরু, হোসকোট, দোদ-বালাপুর, নেলমঙ্গলা, তয়ামগোন্ডাল, কঙ্কনহাল্লি, মাগাদি, ক্লোজপেট, চান্নাপাটনা, আনামেকাল, সরজাপুর, দেবনহাল্লি এবং ভাদিগেনহাল্লি।

এবং চারটি ইউনিয়ন ছিল: 
* ইয়েলাহাঙ্কা, কেঙ্গেরি, সুলিবায়ে এবং ডোমাসান্দ্রা।

## তথ্যসূত্র

বিষয়শ্রেণী:ভারতের প্রাক্তন জেলা
পিয়ারীমোহন দাস

**পিয়ারীমোহন দাস** (১৮৮৮ ― ১২ জুলাই, ১৯৮০) একজন বাঙালি স্বাধীনতা সংগ্রামী ও সাংবাদিক।

## জীবনী
পিয়ারীমোহন ব্রিটিশ ভারতে ১৮৮৮ সালে বরিশাল জেলায় জন্মগ্রহণ করেন। প্রথম জীবনে তিনি ভারতের স্বাধীনতা আন্দোলনে যুক্ত হয়ে পাঁচ বছর কারারুদ্ধ থাকেন। পরে ১৯৩০ সালে পূনরায় তাঁকে গ্রেপ্তার করে আট বছর আটক রাখা হয়। মুক্তি পেয়ে তিনি সাংবাদিকতার কাজ নেন। ১৯৪৪ খৃষ্টাব্দ থেকে টানা ৩০ বছর তিনি *[[দেশ (পত্রিকা)|দেশ]]* পত্রিকায় কর্মরত ছিলেন।

## তথ্যসূত্র

বিষয়শ্রেণী:১৮৮৮-এ জন্ম
বিষয়শ্রেণী:১৯৮০-এ মৃত্যু
বিষয়শ্রেণী:বাঙালি সাংবাদিক
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:বাঙালি বিপ্লবী
বিষয়শ্রেণী:বরিশাল জেলার ব্যক্তি
বিলভাতিয়া

alt=বিলভাতিয়ার মনোরম দৃশ্য।|থাম্ব|বিলভাতিয়া
**বিলভাতিয়া** বাংলাদেশের একটি বিল। এটি চাঁপাইনবাবগঞ্জ জেলার ভোলাহাট, গোমস্তাপুর ও শিবগঞ্জ উপজেলার উত্তর-দক্ষিণ পূর্ব জুড়ে অবস্থিত।

## আয়তন
দেশের দ্বিতীয় বৃহত্ততম বিল হল বিলভাতিয়া। সরকারি বেসরকারি মিলিয়ে ধানী ও বিলের আয়তন প্রায় ৬ হাজার ৮৬ একর। আর জলাশয় প্রায় ৩শ’ একর

## বিলভাতিয়ার সৌন্দর্য
বিলভাতিয়া প্রকৃতিপ্রেমীদের জন্য অপরূপ নিসর্গ। এখানকার প্রাকৃতিক স্থানগুলোকে ঘিরে পর্যটন শিল্পের অপার সম্ভাবনা দেখা দিয়েছে।

এ অঞ্চল থেকে পূর্ব-পশ্চিমে তাকালেই মনে হয় দিগন্ত বিস্তৃত আকাশ আলিঙ্গণ করছে। এর মাঝে অতিথি পাখির জলকেলি ভ্রমণপিপাসুদের মন কেড়ে নেয়। প্রাকৃতিক সৌন্দর্যের বিলভাতিয়ায় রয়েছে পর্যটনের অপার সম্ভাবনা।

## বিভিন্ন প্রাণীর আবাসস্থল
বিলে দেশীয় বিভিন্ন প্রজাতির সুস্বাদু মাছের ছড়াছড়ি। বক, চিল, মাছরাঙা, পানকৌড়ি, টিয়া, ঘুঘুসহ বিভিন্ন রকমের পাখি রয়েছে।

## তথ্যসূত্র

বিষয়শ্রেণী:বাংলাদেশের জলাশয়
সিটিজেনস ব্যাংক

**সিটিজেনস ব্যাংক পিএলসি** বাংলাদেশের একটি স্বায়ত্তশাসিত বাণিজ্যিক ব্যাংক। ২০২০ সালে ১৫ ডিসেম্বর থেকে সিটিজেনস ব্যাংক পিএলসি বাংলাদেশ ব্যাংকের অনুমোদন পায় ও একে তফসিলি ব্যাংক হিসেবে তালিকাভুক্ত করা হয়।

## ইতিহাস

২০২০ সালের ১৫ ডিসেম্বর, ব্যাংকটি বাংলাদেশের কেন্দ্রীয় ব্যাংক বাংলাদেশ ব্যাংকের অনুমোদন লাভ করে। পরে বাংলাদেশ ব্যাংক ব্যাংকিং প্রবিধি ও নীতি বিভাগ থেকে 'সিটিজেনস ব্যাংক পিএলসি’কে তফসিলি ব্যাংক হিসেবে তালিকাভুক্ত করার নির্দেশ দেয়। এর আগে পরিশোধিত মূলধন ৫০০ কোটি টাকাসহ প্রয়োজনীয় অন্যান্য শর্ত পূরণ করতে না পারায় বাংলাদেশ ব্যাংকের একাধিক পর্ষদ সভায় সময় বৃদ্ধির আবেদন করেছিল ব্যাংকটি। প্রয়োজনীয় শর্ত পূরণের পর ২০২০ সালে বাংলাদেশ ব্যাংকের ৪১০তম বোর্ড সভায় সিটিজেনস ব্যাংককে চূড়ান্ত অনুমোদন দেয়া হয়। এরপর আনুষ্ঠানিকভাবে কেন্দ্রীয় ব্যাংক থেকে সিটিজেনস ব্যাংক কর্তৃপক্ষকে দেশে ব্যাংকিং কার্যক্রম শুরু করতে চিঠি দেয়া হয়।

২০২২ সালে ব্রাহ্মণবাড়িয়ায় ব্যাংকের একটি শাখা খোলা হয়।

## আরও দেখুন
* বাংলাদেশ ব্যাংক
* বাংলাদেশের ব্যাংকের তালিকা

## তথ্যসূত্র

## বহিঃসংযোগ
* ব্যাংকের প্রশাসনিক ওয়েবসাইট

বিষয়শ্রেণী:বাংলাদেশের বেসরকারি ব্যাংক
বিষয়শ্রেণী:২০২০-এ বাংলাদেশে প্রতিষ্ঠিত
বিষয়শ্রেণী:২০২০-এ প্রতিষ্ঠিত ব্যাংক
কান্তিপুর টেলিভিশন

**কান্তিপুর টেলিভিশন**, **কেটিভি** নামে খ্যাত, নেপালের কাঠমান্ডুতে অবস্থিত একটি বেসরকারী টেলিভিশন স্টেশন। এর চেয়ারম্যান ও ব্যবস্থাপনা পরিচালক হলেন কৈলাশ সিরোহিয়া। ২০০৩ সালের জুলাইয়ে চালু হওয়া কেটিভি পার্থিব এবং উপগ্রহ ভিত্তিক সম্প্রচারের জন্য লাইসেন্সপ্রাপ্ত।

কান্তিপুর টেলিভিশনের প্রধান কার্যালয় টিঙ্কুনে অবস্থিত

কেটিভি ১২ জুলাই ২০১৭ এর ১৪ তম বার্ষিকী পালন করেছে। সংস্থাটি ফেব্রুয়ারি ২০১৫ থেকে কান্তিপুর গোল্ড নামে পরবর্তী সহযোগী চ্যানেলটি পরিচালনা করা শুরু করে। তবে চ্যানেল কান্তিপুর গোল্ড ডিসেম্বর ২০১৬ থেকে বন্ধ হয়ে গেছে। বার্ষিকীতে, অনেক সাংবাদিক এবং সংস্থার সেরা কর্মীদের পুরস্কৃত করা হয়েছিল। নেটওয়ার্কটি ১৪ ডিসেম্বর ২০১৭ থেকে এইচডি তে সম্প্রচার শুরু করে।

## সহযোগী সাংবাদিক

* প্রশান্ত আরিয়াল   - সম্পাদক প্রধান ইন চীফ
* রাম বাহাদুর রাওয়াল   -
খবর সমন্বয়কারী

## সংবাদ উপস্থাপক
**নেপালি ভাষার জন্য**

* রুপেশ শ্রেষ্ঠা
* নিমেশ বানজাদে
* বিকাশ ঠাপলিয়া
* অনিতা শাহ
* সাজনা তামাং
* শ্রদ্ধা আড়িয়াল
* শ্রী পান্ডে
* সাবিনা কারকি (সংবাদ উপস্থাপক)
* রুবিনা কারকি

**ইংরেজি ভাষার জন্য**

* আমার প্রধান
* অভিদেব শ্রেষ্ঠা
* সারা সপসানামা রাই
* বিপাশনা তামাং
* সারা চিত্রকর

## ক্রীড়া সাংবাদিক

* কিশান ভান্ডারী
* রওশন বাহাদুর সিং
* সাবিনা কারকি

## সোশ্যাল মিডিয়া প্ল্যাটফর্ম

## অনুষ্ঠানের তালিকা

## লোগো

## তথ্যসূত্র

## বহিঃসংযোগ

* 
* কান্তিপুর টিভি অনলাইনে আরও 

বিষয়শ্রেণী:২০০৩-এ প্রতিষ্ঠিত
বিষয়শ্রেণী:নেপালের টেলিভিশন চ্যানেল
বিষয়শ্রেণী:২০০৩-এ নেপালে প্রতিষ্ঠিত
আফগানিস্তান জাতীয় টেলিভিশন

**আফগানিস্তান জাতীয় টেলিভিশন** (, ) আফগানিস্তানের রাষ্ট্রীয় মালিকানাধীন টেলিভিশন চ্যানেল। এটি রেডিও টেলিভিশন আফগানিস্তানের (আরটিএ) পাবলিক ব্রডকাস্টারের একটি অংশ।

## ইতিহাস
আফগান জাতীয় টেলিভিশন ১৯৭৮ সালের ১৯ আগস্ট আফগান স্বাধীনতা দিবস উপলক্ষে নুর মুহাম্মদ তারাকির নেতৃত্বে একটি অনুষ্ঠানের মাধ্যমে সূচনা হয়েছিল। শুরু থেকেই এটি রঙ্গিন অনুষ্ঠান সম্প্রচার করছে।

১৯৮৩ সালে কান্দাহার, জালালাবাদ এবং হেরাতে তিনটি নতুন স্টেশন চালু করা হয়েছিল, তবে এগুলোর সম্প্রচারটি কয়েক মাস পরে শুরু হয়েছিল। ১৯৮৫ সালের ২ জানুয়ারি জালালাবাদে সম্প্রচার শুরু হয় যখন বাদাখশান প্রদেশের একটি নতুন স্টেশনের নির্মাণকাজ শেষ হয়। ১৮৬৩ সালের ৩ ফেব্রুয়ারিতে গজনীতে একটি নতুন স্টেশন চালু হয়েছিল, একই মাসে কান্দাহার ও হেরাততে সম্প্রচার শুরু হয়েছিল।

তালেবান শাসনামলে, টেলিভিশন নিষিদ্ধ হওয়ার সময় আফগানিস্তান জাতীয় টেলিভিশন কার্যক্রম বন্ধ হয়ে গিয়েছিল এবং ১৯৯৮ সালের জুলাইয়ে তারা সমস্ত টিভি সেট ধ্বংস করার নির্দেশ দিয়েছিলো। তালেবানদের ক্ষমতাচ্যুত হওয়ার পরে, আফগানিস্তানের টেলিভিশনগুলি ২০০১ সালের ১৮ নভেম্বর পুনরায় চালু করা হয়।

### ২০০৮-এর অনন্য বক্তব্য
ডান|থাম্ব| আরটিএর লোগো ১২ মার্চ ২০১০ পর্যন্ত
আফগানিস্তানের রাষ্ট্রপতি হামিদ কারজাই কে আফগান সামরিক কুচকাওয়াজে কয়েক হাজার বিদ্রোহীরা হত্যা করার চেষ্টা করার কয়েক মিনিটের পরে বিশ্বজুড়ে সরাসরি তার বক্তৃতা প্রচারের মাধ্যমে আরটিএ বিশ্বব্যাপী বিখ্যাত হয়ে ওঠে। আফগান জাতীয় সেনারা এই হত্যা চেষ্টাটিকে ব্যর্থ করেছিল। প্রয়াসটির দৃশ্য আফগানিস্তানের আরটিএ দর্শকদের জন্য সরাসরি সম্প্রচারিত করা হয়েছিল এবং আন্তর্জাতিক মিডিয়াগুলি তা গ্রহণ করেছিল।

## আন্তর্জাতিক সম্প্রচার
আফগানিস্তান জাতীয় টেলিভিশন ইউরোপ, মধ্য প্রাচ্য, উত্তর আফ্রিকা আফ্রিকা এশিয়া প্যাসিফিক এবং উত্তর আমেরিকাতে ৫ জানুয়ারি ২০০৮ থেকে উপলব্ধ ছিল। চ্যানেলের সম্প্রচারের সময়টি ছিল ০৬:০০ থেকে ০০:০০ (স্থানীয় আফগান সময়), ০১:৩০ থেকে ১৯:৩০ (ইউটিসি সময়)। পরে ২০০৮ সালে আরটিএ কে একটি চব্বিশ ঘন্টার চ্যানেলে পরিণত করা হয়েছিল এবং এটি আন্তর্জাতিকভাবে দর্শকদের আরও সুবিধাজনক সময়ে এটি দেখার অনুমতি দিয়েছিলো। ২০১৮ এর পর এটি ইউরোপে আর স্যাটেলাইটের মাধ্যমে সম্প্রচারিত হয় না।

## আরও দেখুন
* কান্তিপুর টেলিভিশন

## তথ্যসূত্র

বিষয়শ্রেণী:জনসাধারণের অর্থায়নে পরিচালিত সম্প্রচারক
বিষয়শ্রেণী:রাষ্ট্রীয় গণমাধ্যম
বিষয়শ্রেণী:১৯৭৮-এ এশিয়ায় প্রতিষ্ঠিত
বিষয়শ্রেণী:১৯৬৪-এ প্রতিষ্ঠিত টেলিভিশন চ্যানেল ও স্টেশন
মুজামুস সাগির

***আল-মুজামুস সাগির*** (;ইংরেজি: *Al-Muzamus Sagir*) হল হাদিসের একটি সুপরিচিত সংকলন গ্রন্থ যা প্রসিদ্ধ মুহাদ্দিস ইমাম আত-তাবারানি (৮৭৪-৯৭১ খ্রি:, ২৬০-৩৬০ হি:) প্রণীত । এটি 'মুজামু আল-তাবারানি' নামে তার তিনটি সিরিজের একটি । সিরিজের অন্য দুটি গ্রন্থ হল আল মুজামুল কবির ও আল-মুজামুল আওসাত ।

## বর্ণনা
এটি ইমাম তাবারানির মু'জাম সিরিজের সবচেয়ে ছোট বই । যে কারণে এটি *আল মুজামুস সাগির* নামে নামকরণকৃত । হাদিসের এ সংকলন বইটিতে  মাকতাবা শামিলা অনুসারে প্রায় এক হাজার দুইশতটি (১২০০) হাদিস অন্তর্ভুক্ত রয়েছে । গ্রন্থটিতে সহিহ (বিশুদ্ধ সনদ সংবলিত), দাইফ (দুর্বল সনদ সংবলিত) এবং মাউদো (বানানো) বর্ণনা রয়েছে । বইটি বেশিরভাগই কেবল ওলামা-পণ্ডিতদের মধ্যে বিখ্যাত । ইমাম আলী ইবনে আবু বকর আল-হাইতহামী তাঁর বিখ্যাত গ্রন্থ মাজমা আল জাওয়াইদে আল-মুজামুস সাগিরের হাদিস উদ্ধৃত করেছেন ।

## প্রকাশনা
গ্রন্থটি বিশ্বের বিভিন্ন প্রকাশনী প্রতিষ্ঠান বিভিন্ন ভাষায় প্রকাশ করেছে:

*   উনওয়ানুল উনওয়ান ওয়া আল-মুজামুস সাগির, প্রকাশনায়: দারুল কুতুব (২০০৩)
*    মুজামুস সাগির, প্রকাশনায়: Jiddah জিদ্দাহ: এন.এইচ.আল-ডি.আল-বারাকাতি, ২০০৭.

## আরও দেখুন
* সুন্নি গ্রন্থের তালিকা
* সহীহ বুখারী
* সহীহ মুসলিম
* সুনান-এ-ইবনে মাজাহ
* সুনানে আবু দাঊদ 
* সুনান আল-তিরমিজী
* সুনানে নাসাই

## তথ্যসূত্র

বিষয়শ্রেণী:সুন্নি সাহিত্য
বিষয়শ্রেণী:হাদিস সংকলন
বিষয়শ্রেণী:হাদিস
বিষয়শ্রেণী:৯ম শতাব্দীর আরবি ভাষার বই
বিষয়শ্রেণী:১০ম শতাব্দীর আরবি ভাষার বই
বিষয়শ্রেণী:সুন্নি হাদিস সংকলন
আনন্দ, গুজরাত

**আনন্দ** ভারতের গুজরাত রাজ্যের আনন্দ জেলার প্রশাসনিক কেন্দ্র। এটি আনন্দ পৌরসভা দ্বারা পরিচালিত হয়। , চারোটার অঞ্চলের একটি অংশ যেটি আনন্দ ও খেদা জেলা নিয়ে গঠিত।

আনন্দ ভারতের দুগ্ধ রাজধানী হিসাবে পরিচিত। এই শহরে গুজরাত কো-অপারেটিভ মিল্ক মার্কেটিং ফেডারেশন লিমিটেডের প্রধান কার্যালয় (জিসিএমএমএফ, যা দুধ সংগ্রহের জন্য এমএল এবং সমবায় পরিচালনার জন্য মূল সংস্থা), ভারতের এনডিডিবি, সুপরিচিত ব্যবসায়িক স্কুল - রুরাল ম্যানেজমেন্ট আনন্দ (আইআরএমএ), বিদ্যা ডেইরি ও আনন্দ কৃষি বিশ্ববিদ্যালয় অবস্থিত।

আনন্দ রাজ্যের রাজধানী গান্ধীনগর থেকে ১০১ কিলোমিটার (৬৩ মাইল) দূরে পশ্চিমে রেলের আহমেদাবাদ ও ভাদোদরার মাঝে অবস্থিত।

## ভূগোল
আনন্দ ২২.৫৭° উত্তর থেকে ৭২.৯৩° পূর্ব দিকে অবস্থিত। এর গড় উচ্চতা হল ৩৯ মি (১২৮ ফুট)। শহরের আয়তন ২২.৭ বর্গকিমি (৮.৮ বর্গ মাইল)।

## জনসংখ্যার উপাত্ত

২০১১ সালের আদমশুমারি অনুসারে, [৩] আনন্দের জনসংখ্যা হল ৬৩৪,৯৮৭ জন। মোট জনসংখ্যার মধ্যে ৫১.৭৭% পুরুষ
এবং ৪৮.২৩% মহিলা। শহরের সাক্ষরতার হার ৭৮.৪৫%, যা জাতীয় সাক্ষরতার হার ৭৪.০৪% এর থেকে বেশি।

## অর্থনীতি
আনন্দের অর্থনীতি খুব প্রাণবন্ত। এখানে কৃষিকাজ থেকে শুরু করে বড় শিল্পও রয়েছে। প্রধান ফসলের মধ্যে রয়েছে তামাক এবং কলা। আনন্দ বিখ্যাত আমুল ডেইরি, বিদ্যা ডেইরি, আমুল চকোলেট প্ল্যান্ট, মোগর ও গুজরাত সমবায় দুধ বিপণন ফেডারেশনের কেন্দ্র।

## তথ্যসূত্র

বিষয়শ্রেণী:আনন্দ জেলার শহর ও নগর
বিষয়শ্রেণী:ভারতের পৌর এলাকা
বিষয়শ্রেণী:ভারতের পৌরসভা
জুনাগড়

**জুনাগড়** ভারতের গুজরাত রাজ্যের জুনাগড় জেলার সদর দফতর। আহমেদাবাদ ও গান্ধীনগর (রাজ্য রাজধানী) থেকে ৩৫৫ কিলোমিটার (২২১ মাইল) দক্ষিণ-পশ্চিমে গিরনার পাহাড়ের পাদদেশে অবস্থিত জুনাগড় শহরটি রাজ্যের সপ্তম বৃহত্তম শহর।

ভারত ও পাকিস্তানের মধ্যে সংক্ষিপ্ত লড়াইয়ের পরে, জুনাগড় ১৯৪৮ সালের ২০ ফেব্রুয়ারি অনুষ্ঠিত একটি গণভোটের মাধ্যমে ভারতে যোগদানের পক্ষে ভোট দেয়। এটি সৌররাষ্ট্র রাজ্য ও পরবর্তীকালে বোম্বে রাজ্যের একটি অংশ ছিল। এটি মহা গুজরাত আন্দোলনের পরিণতিতে ১৯৬০ সালে নবগঠিত গুজরাত রাজ্যের অংশে পরিণত হয়।

## তথ্যসূত্র

## বহিঃসংযোগ

বিষয়শ্রেণী:জুনাগড় জেলার শহর ও নগর
বিষয়শ্রেণী:জুনাগড়
বিষয়শ্রেণী:ভারতের প্রাক্তন রাজধানী শহর
নৌবিমান

থাম্ব|alt=প্লববিমান|নৌবিমান
**নৌবিমান** হচ্ছে জলে নামা এবং জল থেকে বায়ুতে আরোহণ করে উড়তে সক্ষম এমন বিমান বা উড়োজাহাজ।  এ বিমান গুলো স্হলবিমান গুলোর প্রযুক্তি থেকে তৈরী। জলে উঠা-নামা করতে এবং ভেসে থাকতে বিমানের সাথে চাকার বদলে প্লব (ভেলার মত) ব্যবহার করা হয়‌। প্লবগুলো বায়ু ও ওজনের (জল) ভারসাম্য রাখে ভেসে থাকার মূল ভূমিকা রাখে। এগুলো জলের পৃষ্ঠটান, ঢেউ ও বায়ু প্রবাহের সাথে ভারসাম্য রেখে জলে নামা এবং হাইড্রো-ডায়নামিক  উত্তোলন প্রক্রিয়ার মাধ্যমে বায়ুতে আরোহণের মূল ভূমিকায় থাকে।

## ব্যবহার
[থাম্ব|[প্লববিমান]]
দ্বিতীয় বিশ্বযুদ্ধের পর থেকে হেলিকপ্টার আবিষ্কার ও উন্নত করণ এবং স্হল বিমান খাত আধুনিকায়নের কারণে নৌবিমান‌ গুলোর চাহিদা কমতে থাকে। বর্তমান বিভিন্ন দুর্যোগকালীন সময়ে, দ্বীপে ত্রাণ ও যাত্রী বহন, সমুদ্রে অভিযান ও আমোদ-প্রমোদে নৌবিমান ব্যবহার করা হয়।

## প্রকারভেদ
থাম্ব|উড়ন্ততরী
এগুলো দু’ধরনের হয়।  প্লববিমান ও উড়ন্ততরী।

এছাড়াও প্লবের ধরন বা সংখ্যার ভিত্তিতেও এগুলো ধরন নির্ধারিত করা হয়।কোন কোন‌ নৌবিমানে দুটি প্লব, কোন কোন বিমানে একটি প্লব থাকে। উড়ন্ততরীগুলোতে দু'পাশে দু'টি প্লব থাকে কিন্তু বিমানের ভারসাম্য রক্ষা, ওজনের চাপ ও জলের উপর ভেসে থাকতে বিমানের দেহ পানির সাথে সংযোগ হয় এবং এটি প্লবের মত ভূমিকায় থাকে।
কিছু কিছু নৌবিমান উভচর তথা স্থল ও জল উভয়ে উঠা-নামার প্রযুক্তি সংযুক্ত থাকে, এগুলোকে উভচরবিমান বলা হয়।

## ইতিহাস
থাম্ব|উভচরবিমানফরাসি বিমান নকশার আলফোনস ফেনাউড সর্বপ্রথম নৌবিমানের নকশা প্রণয়ন করেন।নকশাটি নৌকার প্লব সক্ষম অংশের  সাথে বিমানের দেহ ও পাখির ডানার মত ডানা সংযুক্ত করে এবং প্লব অংশটি চাকার মত বিমানের অভ্যন্তরে রাখার প্রযুক্তি। এটির বাস্তব রূপদান করা হয়নি।
অস্ট্রিয়ান বিমান নকশাকার উইলেম ক্রেস  ৩০ অশ্বক্ষমতাযুক্ত ডেমলার ইন্জিন দিয়ে ,দু'টি প্লব যুক্ত একটি নৌবিমান তৈরী করেছিলেন। এটি জল হতে  আরোহণ করে বায়ুতে উড়েছিল কিন্তু একটি প্লব ভেঙে পড়ায় এটি দুর্ঘটনায় পতিত হয়‌। এটির নাম ছিল ড্রাছেনফ্লিজার।
১৯০৫ সালের ৬ই জুন গ্যাব্রিয়েল ভইসিন একটি গ্লাইডার ঘুড়ির সাথে প্লব যুক্ত করে ফ্রান্সের সিন নদীতে জল থেকে উঠে ১৪০ মিটার দূরত্ব উড়েছিলেন ‌। পরবর্তীতে লুইস ব্লেরুইটের সাথে একজোট হয়ে এটিতে ইন্জিন সংযুক্ত করে উড়াতে ব্যর্থ হোন।
১৯১০ সালে ২৮ শে মার্চ, ফরাসী প্রকৌশলী হেনরী ফেবরী সর্বপ্রথম সার্থক উঠা-নামা এবং ভেসে থাকতে সক্ষম নৌবিমান তৈরী করেছিলেন। ফরাসী নৌবাহিনী তাকে নৌবাহিনীর জন্য এমন কয়টি বিমান তৈরী করতে নির্দেশ দিয়েছিল।
১৯১১ মতান্তরে ১২ সালে ফ্রান্সিস ডেনহত হাইড্রো-ডায়নামিক পদ্ধতি   এবং প্লব গুলোকে যথাযথ ব্যবহারের প্রযুক্তি সংযুক্ত বিমান তৈরী করেছিলেন।
১৯০৪-১২  সময়কালে যুক্তরাজ্যে এডওয়াড ওয়েকফিল্ড এবং অস্কার গ্লোস ফিরিয়াস নৌবিমান তৈরী এবং আধুনিকায়নের প্রকল্প হাতে নেন। তারা উইলিয়াম ক্রেস ও হেনরি ফেবরীয় নকশা যোগে, প্লব উন্নত করণ  এবং হাইড্রো-ডায়নামিক পদ্ধতি প্রযুক্তি ব্যবহার করে একটি নৌবিমান তৈরী করেন। এটি ছিল তৎকালীন সময়ে সবচেয়ে উন্নত সংস্করণ। 
১৯১২ সালে সুইজারল্যান্ডে  এমিল টাডেওলি  ‘ডুফক্স-৪’  নামের একটি নৌবিমান তৈরী করেন।১৯১৩ সালে এ ধরনের একটি বিমান দিয়ে গ্রীকরা তুরস্কের উপর বোমা বর্ষণ করেছিল। 
তখন এটি সবার নজরে আসে‌ এবং যুদ্ধে এটি ব্যবহার শুরু হয়।
এটি প্রথম ও দ্বিতীয় বিশ্বযুদ্ধে ব্যবহার করা হয়েছিল। উড়ন্ততরী এই সময়ে তৈরী হয়েছিল। এছাড়াও উভচর নৌবিমান গুলোও এই যুদ্ধকালীন সময়ে তৈরি হয়েছিল।

## তথ্যসূত্র

বিষয়শ্রেণী:বিমান
বিষয়শ্রেণী:উড়োজাহাজ
ভাবনগর

**ভাবনগর** ভারতের গুজরাত রাজ্য সৌরাষ্ট্র অঞ্চলের ভাবনগর জেলার একটি শহর। এটি ১৭২৪ সালে ভবসিংহজি গোহিল (১৭০৩–১৭৬৪) দ্বারা প্রতিষ্ঠিত হয়। এটি ভাবনগর রাজ্যের রাজধানী ছিল, যা ১৯৪৮ সালে ভারতীয় ইউনিয়নের সাথে সংযুক্ত হওয়ার আগে একটি দেশীয় রাজ্য ছিল। বর্তমানে, শহরটি ভাবনগর জেলার প্রশাসনিক সদর দপ্তর।

ভাবনগর শহরটি রাজ্যের রাজধানী গান্ধীনগর থেকে ১৯৮ কিলোমিটার দূরে খম্বাৎ উপসাগরের পশ্চিম তীরে অবস্থিত। শহরটি থেকে ৫০ কিলোমিটার দূরে আলাংয় অবস্থিত বিশ্বের সর্ববৃহৎ শিপ ব্রেকিং ইয়ার্ডের  সাথে বহু বৃহৎ ও ক্ষুদ্র শিল্পের বাণিজ্য করার জন্য একটি গুরুত্বপূর্ণ কেন্দ্র হয়ে উঠেছে। ভাবনগর জনপ্রিয় গুজরাতি জলখাবার 'গান্থিয়া' এবং 'মন্দিরগুলি'-এর জন্যও বিখ্যাত।

## তথ্যসূত্র

## বহিঃসংযোগ

বিষয়শ্রেণী:ভাবনগর
বিষয়শ্রেণী:গুজরাটের শহর
বিষয়শ্রেণী:ভারতের পৌর নিগম
বিষয়শ্রেণী:ভারতের পৌর এলাকা
বিষয়শ্রেণী:১৭২৩-এ ভারতে প্রতিষ্ঠিত
বিষয়শ্রেণী:ভারতের প্রাক্তন রাজধানী শহর
আলাপ (বাংলাদেশী যোগাযোগ অ্যাপ)

**আলাপ** হল একটি বাংলাদেশি তাৎক্ষণিক যোগাযোগের সফটওয়্যার, যেটি বাংলাদেশের স্বাধীনতার ৫০ বছর পূর্তি উপলক্ষে সরকারি টেলিযোগাযোগ সংস্থা বাংলাদেশ টেলিকমিউনিকেশন্স কোম্পানি লিমিটেড দ্বারা চালু করা হয় । এটি এন্ড-টু-এন্ড এনক্রিপশন নিশ্চিত করে বিনামুল্যে কথা বলা, ভিডিও কল,কল রেকর্ডিং, অডিও এবং ভিডিও কনফারেন্স, বার্তা আদান প্রদান, স্বল্প খরচে মুঠোফোনে কল করার সুবিধা দেয়।

এটি প্রকাশের ৫ দিনের মধ্যে ১ লক্ষাধিক ও ১৩ দিনের মধ্যে ৩ লক্ষাধিক মানুষ এটি ডাউনলোড করে এতে নিবন্ধন করে।

## তথ্যসূত্র

## আরও দেখুন
* আমাদের ফোন (টেলিটক বাংলাদেশ লিমিটেড)
* বাংলাদেশ টেলিকমিউনিকেশন্স কোম্পানি লিমিটেড
* বাংলাদেশ টেলিযোগাযোগ নিয়ন্ত্রণ কমিশন

## বহিঃসংযোগ

* অফিসিয়াল ওয়েবসাইট
* অফিসিয়াল অ্যান্ড্রয়েড অ্যাপ
* অফিসিয়াল আই ও এস অ্যাপ
* অফিসিয়াল ওয়েব অ্যাপ (শিগ্রই চালু হচ্ছে ) 

বিষয়শ্রেণী:তাৎক্ষণিক বার্তা প্রেরক সফটওয়্যার
মার্কিন নাগরিকত্ব লাভের পরীক্ষা

**মার্কিন নাগরিকত্ব লাভের পরীক্ষা** (আমেরিকান সিটিজেনশিপ টেস্ট, ইউএস সিভিকস টেস্ট, ইউএস সিটিজেনশিপ টেস্ট এবং ইউএস ন্যাচারালাইজেশন টেস্ট নামেও পরিচিত) এমন একটি পরীক্ষা যা সমস্ত অভিবাসীদের মার্কিন যুক্তরাষ্ট্রের নাগরিকত্ব পেতে অবশ্যই উত্তীর্ণ হতে হয়।

## পর্যালোচনা
পরীক্ষাটি ইংরেজিতে হয় এবং প্রার্থীকে সফলভাবে উর্ত্তীর্ণের জন্য কমপক্ষে ৬০ শতাংশ স্কোর করতে হয়। এটিতে ১০০টি নাগরিক প্রশ্ন থাকে, প্রশ্নগুলিতে মার্কিন ইতিহাস, সংবিধান এবং সরকার নিয়ে বিভিন্ন বিষয়ক প্রশ্ন অন্তর্ভুক্ত থাকে। নাগরিকত্ব অর্জন প্রক্রিয়ার জন্য আবেদনকারীকে দৈবচয়নকৃত ১০টি প্রশ্ন জিজ্ঞাসা করা হয়।

### ৬৫/২০ বিশেষ বিবেচনা
যদি আবেদনকারীর বয়স ৬৫ বছর বা তার বেশি হয় এবং ২০ বা ততোধিক বছর ধরে যুক্তরাষ্ট্রে আইনি স্থায়ী বাসিন্দা হিসাবে যুক্তরাষ্ট্রে বসবাস করছেন, তবে তারা কেবলমাত্র ২০টি নির্বাচিত প্রশ্নের জন্য অধ্যয়ন করতে পারেন। তারা তাদের পছন্দের ভাষায় নাগরিকত্ব পরীক্ষাও দিতে পারেন।

## উচ্চ বিদ্যালয়ে নাগরিক শিক্ষা
অ্যারিজোনা হল সর্বপ্রথম রাজ্য, যারা উচ্চ বিদ্যালয়ে অধ্যয়ন শেষ করার আগেই, শিক্ষার্থীদের নাগরিকত্ব লাভের পরীক্ষায় উত্তীর্ণ হওয়াকে প্রয়োজনীয় শর্ত দিয়েছিল। প্রত্যাশা ছিল যে সমস্ত অঙ্গরাজ্যগুলি মার্কিন যুক্তরাষ্ট্রের সংবিধানের ২৩০তম বার্ষিকী অর্থাৎ ১৭ সেপ্টেম্বর, ২০১৭ এর মধ্যে এই প্রয়োজনীয়তাটি বাস্তবায়ন করবে।

অলাভজনক প্রতিষ্ঠান জো ফস ইনস্টিটিউট কর্তৃক নাগরিক শিক্ষা উদ্যোগের লক্ষ্য হল দেশব্যাপী সমস্ত শিক্ষার্থীর কাছে জ্ঞান প্রচার করা। ২০১৯ অনুযায়ী, সকল ৫০টি অঙ্গরাজ্যে এখনও এটির প্রয়োজন নেই।

## আমেরিকান সরকার নিয়ে প্রশ্ন

### ক: আমেরিকান সরকারের মূলনীতিসমূহ

# **মার্কিন যুক্তরাষ্ট্র সরকারের রূপ কী?**
#* প্রজাতন্ত্র
#* সংবিধান ভিত্তিক যুক্তরাষ্ট্রীয় প্রজাতন্ত্র
#* প্রতিনিধিত্বমূলক গণতন্ত্র

## তথ্যসূত্র

বিষয়শ্রেণী:নাগরিকত্ব
বিষয়শ্রেণী:মার্কিন যুক্তরাষ্ট্রের আইন
বিষয়শ্রেণী:মার্কিন যুক্তরাষ্ট্রের জাতীয়তা আইন
থাইকম ৫

**থাইকম ৫** ছিল একটি ভূস্থির যোগাযোগ উপগ্রহ যা থাইকম পরিচালনা করতো। এটি এশিয়া, আফ্রিকা, মধ্য প্রাচ্য, আমেরিকা, ইউরোপ এবং অস্ট্রেলিয়ায় যোগাযোগ পরিষেবা সরবরাহ করতে ব্যবহৃত হতো।

## সংক্ষিপ্ত বিবরণ
থাইকম ৫ অ্যালকাটেল অ্যালেনিয়া স্পেস দ্বারা নির্মিত হয়েছিল এবং এটি স্পেসবাস ৩০০০-এর একটি স্যাটেলাইট বাসের উপর ভিত্তি করে তৈরি করা হয়েছিল যা থাইকম ৩ উপগ্রহের অনুরূপ একটি কনফিগারেশনে প্রতিস্থাপিত হয়েছিলো। এটি মূলত থাইকম ৪ হিসাবে অর্ডার করা হয়েছিল, তবে সম্পূর্ণ হওয়ার আগে অগ্রণী ২ হিসাবে অগ্রণীকে এটি বিক্রি করা হয়েছিল। ১৯৯৭ সালে এর নির্মাণ সম্পন্ন হয় এবং চুক্তি বাতিল হওয়ায় জুন ২০০৫ পর্যন্ত বিক্রির জন্য সংরক্ষণ করা হয়। পরে এটি থাইকমের কাছে বিক্রি করা হয়। এটি ২৫ টি জি/এইচ ব্যান্ড (আইই সি ব্যান্ড) এবং ১৪ টি জে ব্যান্ড (আইই কু ব্যান্ড) ট্রান্সপন্ডার দিয়ে সজ্জিত ছিল, এবং লঞ্চের সময় এটির ভর ছিল , যার প্রত্যাশিত অপারেশনাল জীবনকাল ছিল ১২ বছর।

থাইকম ৫ ২০১৯ সালের ডিসেম্বর থেকে প্রযুক্তিগত সমস্যার সম্মুখীন হতে শুরু করে, যার ফলে থাইকম কোরিয়ান সেন্ট্রাল টেলিভিশন সহ কিছু টেলিভিশন চ্যানেলকে পার্শ্ববর্তী উপগ্রহগুলিতে নকল করেছিলো।

## উৎক্ষেপণ
উপগ্রহটি এরিয়ান ৫ইসিএ পরিবহন রকেটে উৎক্ষেপণ করা হয়েছিল, যার সাথে এরিয়ানস্পেস চুক্তিবদ্ধ ছিল, এটি গায়ানা স্পেস সেন্টারে ইএলএ-৩ থেকে উড়ছিল। উৎক্ষেপণটি ২০০৬ সালের ২৭ মে ২১:০৯ ইউটিসিতে সংঘটিত হয় এবং থাইকম ৫, মেক্সিকান স্যাটমেক্স ৬ মহাকাশযানসহ জিওসিঙ্ক্রোনাস ট্রান্সফার কক্ষপথে স্থাপন করে। সেই সময়, এটি ছিল জিওসিঙ্ক্রোনাস ট্রান্সফার কক্ষপথে উৎক্ষেপণ করা সবচেয়ে ভারী দ্বৈত-উপগ্রহ পেলোড, যদিও, এই রেকর্ডটি ভেঙে গেছে।

উৎক্ষেপণের পর, থাইকম ৫ একটি এস ৪০০ ইঞ্জিন ব্যবহার করে নিজেকে ভূস্থির কক্ষপথে উন্নীত করে, ৩ জুন ২০০৬ সালে নির্দিষ্ট অরবিটে পৌঁছায়। এটি অন-অরবিট পরীক্ষা করার মধ্যে দিয়ে গেছে এবং অপারেশনাল পরিষেবার জন্য ৭৮.৫° পূর্ব দ্রাঘিমাংশে অবস্থান করেছিল, যেখানে এটি ব্যর্থ থাইকম ৩ উপগ্রহটিকে প্রতিস্থাপন করেছিল। ২ অক্টোবর ২০০৬ সালে থাইকম ৫ চালু হওয়ার পর থাইকম ৩ কে কবরস্থানের কক্ষপথে স্থানান্তরিত করা হয়।

## আরও দেখুন
* কৃত্রিম উপগ্রহ
* বর্ধিত উপগ্রহ উৎক্ষেপণ যান
* আফগানিস্তান জাতীয় টেলিভিশন

## তথ্যসূত্র

## বহিঃসংযোগ
* আন্তর্জাতিক মিডিয়া সুইজারল্যান্ড  প্রাতিষ্ঠানিক পরিসেবা ওয়েবসাইট

বিষয়শ্রেণী:থাইকম-এর কৃত্রিম উপগ্রহ
উসমান কাদির

**হাফিজ উসমান আব্দুল কাদির খান ** (; জন্ম: ১০ আগস্ট ১৯৯৩ ) একজন পাকিস্তানি ক্রিকেটার।  তিনি ২০১০ সালে চীনের গুয়াংজুতে অনুষ্ঠিত এশিয়ান গেমসে ব্রোঞ্জ পদক বিজয়ী দলের অন্যতম অংশ ছিলেন। ২০২০ সালের নভেম্বরে তিনি পাকিস্তান জাতীয় ক্রিকেট দলের হয়ে আন্তর্জাতিক ক্রিকেট অঙ্গনে আত্মপ্রকাশ করেছিলেন।

## ব্যক্তিগত জীবন
উসমান কাদির পাকিস্তানের অন্যতম প্রধান লেগ স্পিনার আবদুল কাদিরের ছেলে। এছাড়াও তার চাচা আলী বাহাদুর এবং ভাইদের মধ্যে ইমরান, রেহমান এবং সুলামান কাদির সকলেই প্রথম-শ্রেণীর ক্রিকেটে প্রতিনিধিত্ব করেছিলেন।

## ঘরোয়া ক্রিকেট
২০১০ সালে নভেম্বরে, চীনের গুয়াংজুতে অনুষ্ঠিতব্য এশিয়ান গেমসে দলের অন্যতম সদস্য ছিলেন উসমান কাদির, যেখানে প্লে অফে শ্রীলঙ্কাকে হারিয়ে ৩য় স্থান অর্জন করে ব্রোঞ্জ পদক জিতেছিলেন তার দল।

## আন্তর্জাতিক কর্মজীবন
২০১২ সালের অক্টোবরে অস্ট্রেলিয়ার বিপক্ষে সিরিজের জন্য পাকিস্তানের টি-টোয়েন্টি আন্তর্জাতিক (টি ২০ আই) দলে তার নাম ঘোষণা করা হয় কিন্তু শেষ পর্যন্ত তার খেলার সৌভাগ্য হয়নি।

## তথ্যসূত্র

## বহিঃসংযোগ
*

বিষয়শ্রেণী:১৯৯৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পাকিস্তানি ক্রিকেটার
বিষয়শ্রেণী:পাকিস্তানের একদিনের আন্তর্জাতিক ক্রিকেটার
বিষয়শ্রেণী:পাকিস্তানের টুয়েন্টি২০ আন্তর্জাতিক ক্রিকেটার
বিষয়শ্রেণী:অস্ট্রেলিয়ায় দেশত্যাগী খেলোয়াড় পাকিস্তানি
বিষয়শ্রেণী:লাহোর থেকে আগত ক্রিকেটার
বিষয়শ্রেণী:জারাই তারাকিয়াতি ব্যাংক লিমিটেডের ক্রিকেটার
বিষয়শ্রেণী:লাহোর ঈগলসের ক্রিকেটার
বিষয়শ্রেণী:লাহোর কালান্দার্সের ক্রিকেটার
বিষয়শ্রেণী:ন্যাশনাল ব্যাংক অব পাকিস্তানের ক্রিকেটার
বিষয়শ্রেণী:২০১০ এশিয়ান গেমসের পদক বিজয়ী
বিষয়শ্রেণী:ওয়েস্টার্ন অস্ট্রেলিয়ার ক্রিকেটার
বিষয়শ্রেণী:পার্থ স্কর্চার্সের ক্রিকেটার
বিষয়শ্রেণী:ফরচুন বরিশালের ক্রিকেটার
বিষয়শ্রেণী:মুলতান সুলতান্সের ক্রিকেটার
বিষয়শ্রেণী:মধ্য পাঞ্জাবের ক্রিকেটার
বিষয়শ্রেণী:এশিয়ান গেমসে ব্রোঞ্জপদক বিজয়ী পাকিস্তানি
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১০ এশিয়ান গেমসের ক্রিকেটার
বিষয়শ্রেণী:২০২২ এশিয়ান গেমসের ক্রিকেটার
বিষয়শ্রেণী:পেশাওয়ার জালমির ক্রিকেটার
বিষয়শ্রেণী:কোয়েটা গ্ল্যাডিয়েটর্সের ক্রিকেটার
বিষয়শ্রেণী:সিডনি থান্ডারের ক্রিকেটার
আলিজেহ শাহ

**আলিজেহ শাহ** (উর্দু: علیزہ شاہ; জন্ম ৯ জুন ২০০০) একজন পাকিস্তানি টেলিভিশন অভিনেত্রী। ২০১৮ সালের ইশকে তামাশা ছবিতে পালওয়াশা চরিত্রে অভিনয়ের জন্য সেরা মহিলা সেনসেশন টেলিভিশনের জন্য ২০১৯ এ হাম অ্যাওয়ার্ড লাভ করেন। আলিজেহ শাহ ২০১৯ এ এহদে ওয়াফা নাটকে দুয়ার চরিত্রে অভিনয় করেন। তিনি হুর পরী (২০১৯), জো তু চাহে (২০১৯) এবং মেরা দিল মেরা দুশমন (২০২০) নাটকে প্রধান ভূমিকায় অভিনয় করেছেন।

## জীবন ও কর্মজীবন
শাহ ৬ বছর বয়সে টেলিভিশনে প্রথম উপস্থিত হন, তিনি ওয়াসিম আকরামের পাশাপাশি একটি বাণিজ্যিক পেশায় কাজ করেছিলেন এবং ২০১৭ সাল থেকে তার পেশাদার অভিনয় জীবন শুরু করেছিলেন। তেরে নাল লাভ হো গায়া (পাকিস্তানি নাটক) -এ প্রথমে তিনি ছোট ভূমিকায় অভিনয় করেছিলেন, পরবর্তীতে হাম টেলিভিশনের ছোটি সি জিন্দেগিতে আলাইনার চরিত্রে অভিনয় করেন। শাহ ডালডাল টিভি ধারাবাহিকে তামানার চরিত্রে এবং মুমিনা দুরাইদ প্রযোজিত ইশকে তামাশায় পালওয়াশার চরিত্রে অভিনয় করেছেন। তিনি ইশকে তামাশার জন্য ৭ম হাম অ্যাওয়ার্ডে সেরা মহিলা সেনসেশন টেলিভিশন অভিনেত্রীর পুরস্কারের জন্য মনোনীত হন। তিনি নাটক সিরিয়াল এহদে ওয়াফা তে দুয়া চরিত্রে অভিনয় করেছিলেন। তাকে সবশেষ এআরওয়াই ডিজিটালের মেরা দিল মেরা দুশমনে মাইরা চরিত্রে অভিনয় করতে দেখা গিয়েছিল।

## চলচ্চিত্রের তালিকা

### চলচ্চিত্র

### টেলিভিশন

## তথ্যসূত্র

## বহিঃসংযোগ
*

বিষয়শ্রেণী:জীবিত ব্যক্তি
বিষয়শ্রেণী:২০০০-এ জন্ম
বিষয়শ্রেণী:পাকিস্তানি টেলিভিশন অভিনেত্রী
বিষয়শ্রেণী:উর্দু চলচ্চিত্র অভিনেত্রী
আলেক্সি ক্লদ-মোরিস

**আলেক্সি ক্লদ-মোরিস** (, ; জন্ম: ৬ জুন ১৯৯৮) হলেন একজন ফরাসি পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব নিস এবং ফ্রান্স অনূর্ধ্ব-২১ দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় এবং বাম পার্শ্বীয় মধ্যমাঠের খেলোয়াড় হিসেবে খেলে থাকেন।

২০০৪–০৫ মৌসুমে, ফরাসি ফুটবল ক্লাব তর্সির যুব পর্যায়ের হয়ে খেলার মাধ্যমে ক্লদ-মোরিস ফুটবল জগতে প্রবেশ করেছেন এবং পরবর্তীকালে লরিয়াঁর যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, ফরাসি ক্লাব লরিয়াঁ ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন; লরিয়াঁ ২-এর হয়ে তিনি ৪৭ ম্যাচে ১৩টি গোল করেছেন। অতঃপর ২০১৬–১৭ মৌসুমে তিনি লরিয়াঁর মূল দলে অন্তর্ভুক্ত হয়েছেন। ২০১৯–২০ মৌসুমে, তিনি প্রায় ১৩ মিলিয়ন ইউরোর বিনিময়ে লরিয়াঁ হতে নিসে যোগদান করেছেন।

২০১৫ সালে, ক্লদ-মোরিস ফ্রান্স অনূর্ধ্ব-১৭ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন।

## প্রারম্ভিক জীবন
আলেক্সি ক্লদ-মোরিস ১৯৯৮ সালের ৬ই জুন তারিখে ফ্রান্সের নোয়াজি-ল্য-গ্রঁয়ে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি গুয়াদলুপীয় বংশোদ্ভূত।

## আন্তর্জাতিক ফুটবল
ক্লদ-মোরিস ফ্রান্স অনূর্ধ্ব-১৭, ফ্রান্স অনূর্ধ্ব-১৮, ফ্রান্স অনূর্ধ্ব-১৯, ফ্রান্স অনূর্ধ্ব-২০ এবং ফ্রান্স অনূর্ধ্ব-২১ দলের হয়ে খেলার মাধ্যমে ফ্রান্সের প্রতিনিধিত্ব করেছেন। ২০১৫ সালের ১৯শে অক্টোবর তারিখে তিনি ২০১৫ ফিফা অনূর্ধ্ব-১৭ বিশ্বকাপের গ্রুপ পর্বের ম্যাচে নিউজিল্যান্ড অনূর্ধ্ব-১৭ দলের বিরুদ্ধে ফ্রান্স অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ফ্রান্স অনূর্ধ্ব-১৭ দলের হয়ে ২০১৫ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ১৬ দলের পর্বের পূর্ণ সময় শেষে তার দল কোস্টা রিকা অনূর্ধ্ব-১৭ দলের সাথে ০–০ গোলের ড্র করার পর পেনাল্টি শুট-আউটে ৫–৩ ব্যবধানে পরাজিত হয়েছিল; উক্ত প্রতিযোগিতায় তিনি ৩ ম্যাচে ১ গোল করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ফ্রান্স অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওলাঁপিক জিমনাস্ত ক্লাব নিসের খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:লিগ ২-এর খেলোয়াড়
বিষয়শ্রেণী:কৃষ্ণাঙ্গ ফরাসি ক্রীড়াবিদ
বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার
বিষয়শ্রেণী:ফ্রান্সের আন্তর্জাতিক যুব ফুটবলার
বিষয়শ্রেণী:ফরাসি জাতীয় চ্যাম্পিয়নশিপের খেলোয়াড়
বিষয়শ্রেণী:ফুটবল ক্লাব লরিয়াঁর খেলোয়াড়
বিষয়শ্রেণী:রেসিং ক্লাব লঁসের খেলোয়াড়
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:পুরুষ ফুটবল মধ্যমাঠের খেলোয়াড়
বিষয়শ্রেণী:ফুটবল ক্লাব আউগসবুর্গের খেলোয়াড়
বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
বিষয়শ্রেণী:ফরাসি পুরুষ ফুটবলার
বিষয়শ্রেণী:জার্মানিতে প্রবাসী পুরুষ ফুটবলার
বিষয়শ্রেণী:ফরাসি প্রবাসী পুরুষ ফুটবলার
বিষয়শ্রেণী:বুন্দেসলিগার খেলোয়াড়
বার্নিং কাবাডি

***বার্নিং কাবাডি*** (জাপানি: 灼熱カバディ) হল একটি জাপানি কাবাডি মাঙ্গা যেটি হাজিমে মুসাশিনোর দ্বারা লিখিত। এই মাঙ্গাটি জুলাই ২০১৫ সাল থেকে শোগাকুকানের উরা সানডে ওয়েবসাইটে এবং মাঙ্গাওয়ান অ্যাপ্লিকেশনে প্রকাশিত হয়েছিল এবং ১৭ টি তাঙ্কোবন খন্ড সংগ্রহ করা হয়েছে। একটি এনিমে টেলিভিশন সিরিজ যেটি টিএমএস এন্টারটেইনমেন্ট দ্বারা উৎপাদিত সেটি ৩রা এপ্রিল থেকে টিভি টোকিও, টিভি ওসাকা, টিভি আইচি, এটি-এক্স চ্যানেলে সম্প্রচারিত হতে থাকে। এই এনিমেটি কাজুয়া ইশিকাওয়া দ্বারা পরিচালিত, ইউকো কাকিহারা দ্বারা লিখিত, মারি তাকাদা চরিত্র নকশাটি বানিয়েছেন, ডোমেরিকা অ্যানিমেশন উত্পাদনে সহযোগিতা করেছেন এবং কেন ইতো সাউন্ডট্র্যাক রচনা করেছেন। ক্রাঞ্চিরোল এই এনিমেটি এশিয়ার বাইরে লাইসেন্স করেছে এবং মিডিয়ালিঙ্ক দক্ষিণপূর্ব ও দক্ষিণ এশিয়াতে লাইসেন্স করেছে।

## পর্ব তালিকা

## চরিত্র

### নোকিন উচ্চ বিদ্যালয়

* তাতসুয়া হইগসি (宵越 竜哉)
* মাসাতো ওজো (王城 正人)
* সোমা আজেমাচি (畦道 相馬)
* কেই ইউরা (井浦 慶)
* কিওহেই মিসুমি (水澄 京平)
* শিনজি ডাতে (伊達 真司)
* নোবুতাকা বান (伴 伸賢)
* রিউটা সেকি (関 隆太)
* ইউকি হিতোমি (人見 祐希)

### সৌওয়া উচ্চ বিদ্যালয়

* আয়ুমু রোকুগেন (六弦 歩)
* রেন তাকায়া (高谷 煉)
* শিন্তারো কিজাাকি (木崎 新太郎)
* ইয়ু এইকুরা (栄倉 祐)
* দাইসুকে মুড়োয়া (室屋 大助)

### সায়তামা কোয়ো উচ্চ বিদ্যালয়

* মানাবু সাকুরা (佐倉 学)
* হিরোমোতো উতো (右藤 大元)

## তথ্যসূত্র

## বহিঃসংযোগ
অফিসিয়াল ওয়েব সাইট (জাপানি ভাষায়)

বিষয়শ্রেণী:অ্যানিমে
বিষয়শ্রেণী:মাঙ্গা ধারাবাহিক
বিষয়শ্রেণী:অ্যানিমে ধারাবাহিক
বিষয়শ্রেণী:মাঙ্গা ভিত্তিক অ্যানিমে ধারাবাহিক
বিষয়শ্রেণী:কাবাডি
বিষয়শ্রেণী:শৌনেন মাঙ্গা
বিষয়শ্রেণী:২০১৫-এর মাঙ্গা
অপ্রতিসম কার্বন

**অপ্রতিসম কার্বন পরমাণু** (**কাইরাল কার্বন**) হলো একটি কার্বন পরমাণু যা চারটি বিভিন্ন ধরনের পরমাণু বা পরমাণুর গ্রুপের সাথে সংযুক্ত থাকে।  *লে বেল-ভ্যান্ট হফ নিয়মে* বলা হয়েছে যে একটি জৈব যৌগের স্টেরিও বা ত্রিমাত্রিক আইসোমারের সংখ্যা হলো 2n। যেখানে n দ্বারা অপ্রতিসম কার্বন পরমাণুর সংখ্যা বোঝায় (যদি না প্রতিসাম্যের অভ্যন্তরীণ সমতল না থাকে)। লে বেল এবং ভ্যান্ট হফ ১৮৭৪ সালে একসাথে ঘোষণা করেছিলেন যে চারটি গ্রুপ বা পরমাণুর সাথে যুক্ত কার্বন পরমাণুর বন্ধনের সবচেয়ে সম্ভাব্য অবস্থানটি একটি টেট্রহেড্রনের শীর্ষস্থানের দিকে এবং এটিই আণবিক অসমমিতির জন্য দায়ী।  অপ্রতিসম কার্বন পরমাণুর সংখ্যা জেনে যে কেউ প্রদত্ত যে কোনও অণুর জন্য সম্ভাব্য সর্বাধিক সংখ্যক স্টেরিওআইসোমার গণনা করতে পারে:

:চিত্র:Äpfelsäure3.svg

: N যদি অপ্রতিসম কার্বন পরমাণুর সংখ্যা হয় তবে সর্বাধিক সংখ্যক আইসোমারের সংখ্যা = 2 n (লে বেল-ভ্যান্ট হফ নিয়ম অনুযায়ী)

উদাহরণ হিসাবে, ম্যালিক অ্যাসিডে 4 টি কার্বন পরমাণু রয়েছে। তবে তার মধ্যে একটি হল অসম্পূর্ণ অপ্রতিসম কার্বন পরমাণু। দুটি হলো কার্বন পরমাণু, একটি অক্সিজেন পরমাণু এবং একটি হাইড্রোজেন পরমাণুর সাথে সংযুক্ত। প্রাথমিকভাবে কেউ মনে করতে পারে যে এই পরমাণুটি দুটি কার্বন পরমাণুর সাথে সংযুক্ত কারণ এটি অসম্পৃক্ত নয়। তবে যে দুটি কার্বন পরমাণু হুবহু একই জিনিসগুলির সাথে সংযুক্ত নয়, সেখানে *পরমাণুর দুটি পৃথক গ্রুপ* রয়েছে যা উল্লেখ্য কার্বন পরমাণুর সাথে যুক্ত। সুতরাং এটি একটি অসম্পূর্ণ কার্বন পরমাণু তৈরি করে:

:চিত্র:Tetrose.svg

2 টি অপ্রতিসম কার্বন পরমাণুযুক্ত একটি টেট্রোজে 2 2 = 4 টি স্টেরিওআইসোমার রয়েছে:

:চিত্র:Aldopentose.svg

3 টি অপ্রতিসম কার্বন পরমাণুযুক্ত একটি অ্যালডোপেন্টোজে 23 = 8 টি স্টেরিওআইসোমার রয়েছে:

:চিত্র:Aldolhexose.svg

4 টি অপ্রতিসম কার্বন পরমাণুযুক্ত অ্যালডোহেক্সোজে 24 = 16 টি স্টেরিওআইসোমার রয়েছে:

কার্বন পরমাণুর সাথে সংযুক্ত চারটি পারমাণবিক স্থানকে দুটি ভিন্ন উপায়ে সাজানো যেতে পারে। এই অণুগুলো একে অপরের দর্পণ প্রতিবিম্ব এবং একই অণুর বাম-হাত এবং ডান-হাতের সংস্করণগুলোতে নিয়ে যায়। যে অণুগুলিকে তাদের নিজস্ব দর্পণ প্রতিবিম্বে সুপারিম্পোজ করা যায় না তাদেরকে বলা হয় দর্পণ প্রতিবিম্বের কাইরাল।

## তথ্যসূত্র

বিষয়শ্রেণী:স্টেরিওরসায়ন
বিষয়শ্রেণী:ইয়াকোবুস হেনরিকুস ফান্ট হফ
অংম্রাচিং মারমা

**অংম্রাচিং মারমা** একজন বাংলাদেশী পেশাদার মহিলা ফুটবলার, যিনি ফরোয়ার্ড হিসাবে খেলেন, এবং মধ্যমাঠের খেলোয়াড় হিসাবে খেলতে পারেন। তিনি বাংলাদেশ জাতীয় মহিলা ফুটবল দলের হয়ে খেলেছেন। তিনি বাংলাদেশ মহিলা জাতীয় ফুটবল দলের অধিনায়কও ছিলেন।

## প্রারম্ভিক জীবন
অংম্রাচিং মারমা ১৯৯০ সালে বাংলাদেশের খাগড়াছড়ি জেলায় জন্মগ্রহণ করেন।

## আন্তর্জাতিক ক্যারিয়ার
২০০৯ সালে জাতীয় দলের হয়ে অংম্রাচিং মারমার অভিষেক ঘটে। তিনি জাতীয় দলের অধিনায়ক ছিলেন।

## সম্মাননা
### ক্লাব
**শেখ জামাল মহিলা**
* **[[বাংলাদেশ মহিলা ফুটবল লীগ]]**
****বিজয়ী (১):** ২০১১
**ঢাকা আবাহনী মহিলা**
* **[[বাংলাদেশ মহিলা ফুটবল লীগ]]**
****বিজয়ী (১):** ২০১৩
**বাংলাদেশ আনসার**
* **জাতীয় ফুটবল প্রতিযোগিতা**
** বিজয়ী (১): ২০১১

### আন্তর্জাতিক
***[[দক্ষিণ এশীয় গেমস]]**
:ব্রোঞ্জ : ২০১০

## তথ্যসূত্র

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের আন্তর্জাতিক নারী ফুটবলার
বিষয়শ্রেণী:বাংলাদেশী নারী ফুটবলার
বিষয়শ্রেণী:খাগড়াছড়ি জেলার ব্যক্তি
বিষয়শ্রেণী:নারী ফুটবল আক্রমণভাগের খেলোয়াড়
বিষয়শ্রেণী:নারী ফুটবল মধ্যমাঠের খেলোয়াড়
বিষয়শ্রেণী:বাংলাদেশী বৌদ্ধ
বিষয়শ্রেণী:দক্ষিণ এশীয় গেমসে ব্রোঞ্জপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:চট্টগ্রাম বিভাগের ক্রীড়াবিদ
বিষয়শ্রেণী:মারমা ব্যক্তি
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
উম্মে মাবাদ বিনতে খালিদ

**উম্মে মাবাদ বিনতে খালিদ** মুহাম্মাদ ( সাল্লাল্লাহু আলাইহি ওয়া সাল্লামের) একজন নারী সাহাবা ছিলেন। তিনি ৬২২ সালে মুহাম্মাদের ( সা.) হিজরতের সময়, মুহাম্মাদ সা.ও তার সহযোগীদের নিজের ঘরে আশ্রয় দিয়ে সাহায্য করেন এবং বকরি জবাই করে আপ্যায়ন করেন।

## পরিচয়
উম্মে মাবাদের আসল নাম **আতেকা**, তার উপনাম হচ্ছে উম্মে মা’বাদ কুনিয়াত, আর এই নামেই তিনি পরিচিত ছিলেন। তিনি ছিলেন খুনাইস ইবনে খালেদের বোন। বংশধর পরম্পরায় নাম হলো উম্মে মা’বাদ বিনতে খালিদ ইবনে খালিফ ইবনে মানকাদ ইবনে রবিয়া ইবনে হরম ইবনে খমিস ইবনে হারাম ইবনে হাবিসা ইবনে কা’আব ইবনে আমর।

## ব্যক্তিগত জীবন
আতেকা খোযায়া গোত্রের কন্যা ছিলেন এবং তার চাচাত ভাই তামিম ইবনে আব্দুল ওয্যা ইবনে মুনকাযের সাথে তার বিয়ে হয়। তিনি ৮ম হিজরির দিকে ইসলাম গ্রহণ করেন।

## পরিচিতির কারণ
৬২২ সালে হিজরতের সময় মুহাম্মাদ তার গৃহে অবস্থান করেছিলেন। তার গৃহ ছিল কুদাইদ নামক স্থানে, সোমবার শেষ রাত্রে বা মঙ্গল বার ভোর রাত্রে গুহা থেকে বের হলে মক্কার নিম্নাঞ্চল থেকে মুহাম্মাদের উপস্থিতির কথা সকলের নিকট অবগত হয়। মুহাম্মাদ যখন হযরত উম্মে মা’বাদের গৃহে অবস্থান করেন, তখন তার সাথে আবু বকর এবং তার ভৃত্য আব্দুল্লাহ ইবনে আরিকিতও ছিলেন। উম্মে মা’বাদ তাদের একটি বকরি জবাই করে আপ্যায়ন করেন।

## মৃত্যু
আতেকার মৃত্যু সাল ও মৃত্যু স্থান সম্পর্কে তেমন কিছু জানা যায়না।

## আরও দেখুন
* মুহাম্মাদের সাহাবা
* মুহাম্মাদ
## তথ্যসূত্র

বিষয়শ্রেণী:নারী সাহাবা
বিষয়শ্রেণী:আরব নারী
বিষয়শ্রেণী:৭ম শতাব্দীর আরব ব্যক্তি
বিষয়শ্রেণী:৭ম শতাব্দীর নারী